Pengiran Muda Abdul Qawi

Pengiran Muda Abdul Qawi ibni Pengiran Perdana Wazir Sahibul Himmah Wal-Waqar Pengiran Muda Mohamed Bolkiah (lahir 27 Januari 1974) ialah ahli kerabat diraja Brunei. Beliau merupakan anakanda saudara kepada Sultan Brunei, Sultan Haji Hassanal Bolkiah Mu’izzaddin Waddaulah dan juga adinda ipar kepada Sultan Kelantan, Sultan Muhammad V.

 Kehidupan awal dan pendidikan 
Pengiran Muda Abdul Qawi diputerakan di Bandar Seri Begawan, Brunei Darussalam pada 27 Januari 1974. Beliau merupakan putera sulung daripada 10 orang adik-beradik kepada Paduka Seri Pengiran Perdana Wazir Sahibul Himmah Wal-Waqar Pengiran Muda Mohamed Bolkiah Ibni Al-Marhum Sultan Haji Omar 'Ali Saifuddien Sa'adul Khairi Waddien dan Pengiran Anak Isteri Pengiran Anak Hajah Zariah binti Al-Marhum Pengiran Pemancha Pengiran Anak Haji Mohamed Alam.

Pengiran Muda Abdul Qawi menerima pendidikan awal di St Andrews School, Bandar Seri Begawan. Beliau meneruskan pendidkan menengah di Kolej Sekolah Sains Paduka Seri Begawan sehingga menamatkan pendidikan menegahnya dan berjaya mendapat GCEO Level. Beliau kemudiannya melanjutkan pelajaran di St Andrew's College, United Kingdom dan berjaya mendapat GCE A Level dan seterusnya melanjutkan pelajaran ke tahap yang lebih tinggi di Queen Mary and Westfield College, University of London, United Kingdom. Beliau telah berjaya memperoleh Ijazah Sarjana Muda Politik dalam bidang Pengurusan Perniagaan.

 Kerjaya 
Selepas tamat pengajian pada tahun 1998, Pengiran Muda Abdul
Qawi mula berkhidmat sebagai Pegawai Penyelidik di Kementerian Luar Negeri dan Perdagangan, Negara Brunei Darussalam. Beliau kemudiannya meletak jawatan pada tahun 2000 dan menceburi bidang perniagaan. Beliau dilantik sebagai Timbalan dan Pengerusi Eksekutif QAF Brunei, ahli Kumpulan Baiduri dan Pengarah Bank Baiduri dari tahun 2000 hingga 2010. Beliau juga menganggotai Majlis Penasihat Perniagaan ASEAN dari tahun 2002 hingga 2012. Beliau menyertai Lembaga Pengarah KLW Holdings Limited pada 30 September 2014 sebagai Pengerusi Bukan Eksekutif. Beliau juga merupakan Pengerusi The Brunei Hotel, National Insurance Bhd, QOS Sdn Bhd, Everon Sdn Bhd dan Supremo Management Services Sdn Bhd di Brunei. Beliau telah menjadi ahli aktif: Majlis Perniagaan Asia Timur INSEAD sejak 2005; Gabungan Dewan Perniagaan dan Perindustrian Asia-Pasifik sejak 2004;  dan Penaung Persatuan Usahawan Muda Brunei sejak 2010.

 Perkahwinan dan anak-anak 
Pada 27 Jun 2013, Pengiran Muda Abdul Qawi berkahwin dengan Tengku Amalin A’ishah Putri (lahir 26 Jun 1984) iaitu anakanda kepada Sultan Kelantan ke-28, Almarhum Sultan Ismail Petra dan Raja Perempuan Tengku Anis di Istana Mahkota, Kubang Kerian, Kelantan.

Mereka dikurniakan dengan tiga orang puteri dan seorang putera: Pengiran Anak Tengku Afeefah Musyafaah Bolkiah Putri, Pengiran Anak Tengku Azzahra Iffatul Bolkiah Putri, Pengiran Anak Tengku Zaafirah Muizzah Bolkiah Putri dan Pengiran Anak Tengku Abdul Muhaimin Bolkiah Petra.

Nama Dilahirkan Tempat Lahir Umur Yang Mulia Pengiran Anak Tengku Afeefah Musyafaah Bolkiah Putri   Singapura  Yang Mulia Pengiran Anak Tengku Azzahra Iffatul Bolkiah Putri    Singapura  Yang Mulia Pengiran Anak Tengku Zaafirah Muizzah Bolkiah Putri  Kelantan, Malaysia  Yang Mulia Pengiran Anak Tengku Abdul Muhaimin Bolkiah Petra  Brunei 

 Gelaran diraja 
Pada April 2022, dengan limpah kurnia Kebawah Duli Yang Maha Mulia Sultan Kelantan, Sultan Muhammad V telah mengampuni perkenan mengurniakan gelaran kebesaran kepada Pengiran Muda Abdul Qawi iaitu dengan gelaran Tengku Sri Utama Raja. Siti Rohana Idris (12 November 2022) Pengiran Muda Abdul Qawi juga dikurniakan gelaran Tengku Sri Utama Raja. Harian Metro. Gelaran ini pernah disandang oleh Tengku Abdul Aziz bin Tengku Mohd Hamzah yang mangkat pada September 2020.Rosmiza Kasim. (20 September 2020). Dukacita dimaklumkan bahawa YM Tengku Sri Utama Raja Tengku Abdul Aziz Ibni Al-Marhum Tengku Muhammad Hamzah (Ayahanda Tengku Temenggong Kelantan) telah mangkat di Hospital Gleneagles.. Sinar Harian.

 Kurniaan 
 Kurniaan  
 50x50px Pingat Pengisytiharan Kemerdekaan (1997)
 50x50px Pingat Jubli Perak Sultan Brunei (5 Oktober 1992)
 50x50px Pingat Jubli Emas Sultan Brunei (5 Oktober 2017)
 50x50px Pingat Jubli Perak Hari Kebangsaan (23 Februari 2009)
 50x50px Pingat Jasa Kebaktian (PJK; 2 Jun 2022)

 Kurniaan  
 : 
 50px Gelaran Kerabat Bergelar Kelantan - Tengku Sri Utama Raja (2022)
 50x50px Darjah Seri Paduka Mahkota Kelantan Yang Amat Mulia (Al-Muhammadi I) (SPMK; 24 Oktober 2022) - Dato' Muiz Matdani (25 Oktober 2022) YAM Pengiran Muda Abdul Qawi menerima anugerah Darjah Kebesaran Mahkota Kelantan Yang Amat Mulia (S.P.M.K.) daripada YAM Tengku Muhammad Fakhry Petra pada majlis yang berlangsung di Balai Penghadapan, Bukit Kayangan, Hijau Baiduri. Media Permata.

 Rujukan 

 Pautan luar 

Kategori:Kelahiran 1974
Kategori:Orang hidup
Category:Kerabat diraja Brunei